Amisos
Store norske leksikon,Historie,Verdens historie og samtidshistorie,Asia,Perserrikets historie
Amisos, i oldtiden navnet på en by ved sørkysten av Svartehavet i det nordøstlige Lilleasia. Restene etter byen ligger like utenfor den moderne tyrkiske byen Samsun.
Byen ble grunnlagt av bosettere fra den greske bystaten Milet på 600-tallet fvt. Området lå langt fra Hellas og var lite påvirket av den greske kulturen. På 300-tallet ble det opprettet et kongedømme under navnet Pontos. Den mest kjente kongen er Mithradates 6 som regjerte cirka 120–63 fvt., som førte flere kriger mot romerne. Han erobret nye områder i Anatolia og fikk fotfeste i landene ved Svartehavet kyst i øst.I den bysantinske perioden var Amisos et viktig biskopsete. På midten av 800-tallet ble byen erobret og plyndret av den arabiske emiren Umar av Melitene. På 1100-tallet ble byen erobret av av seldsjukkene. Disse endret byens navn til Samsun. Les mer i Store norske leksikon Samsun